Breithiúnas na Cúirte Breithiúnais (an Tríú Dlísheomra) an 17 Deireadh Fómhair 2024  (iarraidh ar réamhrialú ó Curtea de Apel Cluj (Cúirt Achomhairc Cluj) – an Rómáin) – SC AA SRL v MFE
(Cás = "n" "Case"  IF
= "o" "Joined Cases" C-701/221, MFE)
(Tarchur chun réamhrialú – Ciste Forbraíochta Réigiúnaí na hEorpa (CFRE) – Rialachán (CE) Uimh. 1083/2006 – Airteagal 60 – Prionsabal na bainistíochta fónta airgeadais – Airteagal 80 – Ceart tairbhithe íocaíochtaí a fháil a luaithe is féidir agus ina n-iomláine – Ceart chun ús a fháil ar íocaíochtaí déanacha – Prionsabail na héifeachtachta agus na coibhéise – Conradh maoinithe faoi CFRE a fhoirceannadh mar gheall ar neamhrialtachtaí a rinneadh le linn a chur chun feidhme – An foirceannadh sin a chur ar neamhní – Neamhrialtachtaí a cheartú – Cur in aghaidh íocaíochtaí déanacha in idirbhearta tráchtála – Treoir 2011/7/AE – Raon feidhme)
Teanga an cháis: an Rómáinis
An chúirt a rinne an tarchur
Curtea de Apel Cluj
Páirtithe sna príomhimeachtaí
Iarratasóir: SC AA SRL
Cosantóir: Ministerul Fondurilor Europene
An chuid oibríochtúil
Maidir le prionsabal na bainistíochta fónta airgeadais dá dtagraítear in Airteagal 60 den Rialachán (AE) Uimh. 1083/2006 ón gComhairle an 11 Iúil 2006, lena leagtar síos forálacha ginearálta maidir le Ciste Forbraíochta Réigiúnaí na hEorpa, le Ciste Sóisialach na hEorpa agus leis an gCiste Comhtháthaithe, agus lena n-aisghairtear Rialachán (CE) Uimh. 1260/1999, ní mór léiriú a dhéanamh air sa chaoi nach gcuirtear cosc leis ar ús mainneachtana a íoc mar gheall ar íocaíocht dhéanach ag an údarás bainistíochta suimeanna airgid a chomhfhreagraíonn do na caiteachais incháilithe faoin Chiste Forbraíochta Réigiúnaí na hEorpa.
Ar an taobh eile, maidir le prionsabal na héifeachtachta, ní mór léiriú a dhéanamh air, i bhfianaise Airteagal 80 de Rialachán Uimh. 1083/2006, sa chaoi go gcuirtear cosc leis ar íocaíocht an úis sin a eisiamh faoi fhorálacha an dlí náisiúnta nach gceanglaítear leo ús mainneachtana a íoc ach amháin amhail ó dhul in éag na tréimhse chun an tsuim a íocadh go míchuí a aisíoc.
Maidir le hAirteagal 2(7) i gcomhcheangal le hAirteagal 98(1) agus (2) de Rialachán Uimh. 1083/2006,
ní mór léiriú a dhéanamh mar seo a leanas:
ní chuirtear cosc leo ar chúirt náisiúnta laghdú a dhéanamh, mar thoradh ar ‘neamhrialtachtaí’, de réir bhrí Airteagal 2(7) de Rialachán Uimh. 1083/2006, arna mbrath le linn an conradh maoinithe a chomhlíonadh agus i gcomhréir le prionsabal na comhréireachta, ar mhéid an úis mainneachtana atá dlite do thairbhí chistiú ó Chiste Forbraíochta Réigiúnaí na hEorpa mar thoradh ar chaiteachas atá incháilithe faoin gcistiú sin a bheith á íoc go déanach ag an údarás bainistíochta, i gcás nár chuir an t-údarás bainistíochta sin aon cheartú airgeadais i bhfeidhm ina leith sin.
Maidir le Treoir 2011/7/AE ó Pharlaimint na hEorpa agus ón gComhairle an 16 Feabhra 2011 maidir le cur in aghaidh íocaíochtaí déanacha in idirbhearta tráchtála, ní mór léiriú a dheanamh sa chaoi nach bhfuil feidhm aici le conradh maoinithe arna thabhairt i gcrích idir údarás bainistíochta Ballstáit agus gnóthas arb é is cuspóir dó cómhaoiniú, ag Ciste Forbraíochta Réigiúnaí na hEorpa, ar thionscadal chun trealamh a cheannach ó thríú páirtí ag an ngnóthas sin.
____________
1 IO C 94, 13.3.2023.